2023.5.5.
HU
Az Európai Unió Hivatalos Lapja
C 160/59
d) . . . . . . . . . .
PLN (összeg) (azaz . . . . . . . . . .
[összeg betűvel] złoty) összeget a bányászati haszonélvezeti jognak a Szerződés hatálybalépésétől számított negyedik évére a bányászati haszonélvezeti jog adott évének kezdetétől számított 30 napon belül; e) . . . . . . . . . .
PLN (összeg) (azaz . . . . . . . . . .
[összeg betűvel] złoty) összeget a bányászati haszonélvezeti jognak a Szerződés hatálybalépésétől számított ötödik évére a bányászati haszonélvezeti jog adott évének kezdetétől számított 30 napon belül;
—
a 2. pontban foglaltakra is figyelemmel.
2.
Ha a díjfizetés határideje a bányászati haszonélvezeti jog adott éve vonatkozásában a január 1-jétől március 1-jéig tartó időszakra esik, akkor a Haszonélvező a díjat március 1-jéig fizeti meg.
Ha azonban a díjat a 3–5. pontnak megfelelően korrigálni kell, a Haszonélvező a díjat nem fizeti meg mindaddig, ameddig a 3. pont szerinti korrekciós szorzó kihirdetésre és figyelembevételre nem került.
3.
Az 1. pontban meghatározott összeget a Szerződés aláírásától az összeg fizetésének időpontját megelőző évig terjedő időszakra vonatkozó, a lengyel Központi Statisztikai Hivatal elnöke által a Lengyel Köztársaság „Monitor Polski” című hivatalos értesítőjében közzétett éves átlagos fogyasztóiár-indexek összesített értékének megfelelően korrigálni kell.
Ha egy adott évre vonatkozóan az index értéke negatív vagy nulla, arra az évre nem kell korrekciót végezni.
4.
Ha a díjfizetés határideje a Szerződés megkötésével azonos naptári évre esik, a díj összegét nem kell korrigálni.
5.
Ha a Szerződés megkötése és hatálybalépése a díjfizetés határideje szerinti naptári évet megelőző naptári évre esik, a díj összegét nem kell korrigálni abban az esetben, ha a Haszonélvező a díjat a Szerződés megkötése és hatálybalépése szerinti naptári év végéig megfizeti.
6.
Abban az esetben, ha a Haszonélvezőnek a Szerződéssel alapított bányászati haszonélvezeti joga a 3. § 2. pontjában meghatározott időszak vége előtt megszűnik, a Haszonélvező köteles a bányászati haszonélvezeti jognak a megszűnés időpontja szerinti évére jutó teljes díjat megfizetni.
Ha azonban a bányászati haszonélvezeti jog megszűnése a koncesszió visszavonása vagy a 10. § 1., 3. és 4. pontjában felsorolt okok valamelyike miatt következik be, a Haszonélvező – a 10. § 2. pontja szerinti kötbértől függetlenül, a 3. pont szerinti korrekció figyelembevételével – köteles a bányászati haszonélvezeti jognak az elő- és a részletes kutatást tartalmazó munkafázis 3. § 1.
és 2. pontja szerinti teljes időtartamára járó díjat megfizetni.
A díjat a bányászati haszonélvezeti jog megszűnésének időpontját követő 30 napon belül kell megfizetni.
A haszonélvezeti jog megszűnése nem mentesíti a Haszonélvezőt a bányászati haszonélvezeti jog tárgyához kötődő környezetvédelmi kötelezettségek teljesítése alól, különös tekintettel a készletek védelmével kapcsolatosakra.
7.
A bányászati haszonélvezeti jogért fizetendő díjat a Haszonélvező a Klímaügyi és Környezetvédelmi Minisztériumnak a Lengyel Nemzeti Bank varsói fiókjában vezetett, 07 1010 1010 0006 3522 3100 0000 számú bankszámlájára fizeti be, az átutalás jogcímeként a következő szöveget tüntetve fel: „Ustanowienie użytkowania górniczego w związku z udzieleniem koncesji na poszukiwanie i rozpoznawanie złóż ropy naftowej i gazu ziemnego oraz wydobywanie ropy naftowej i gazu ziemnego ze złóż w obszarze »Siedlce W«” („Bányászati haszonélvezeti jog alapítása a »Siedlce W« területen kőolaj- és földgázlelőhelyek elő- és részletes kutatására, valamint az ott feltárt kőolaj- és földgázkészletek kitermelésére vonatkozó koncesszió odaítélésével kapcsolatban”).
A fizetés időpontjának az az időpont minősül, amikor az Államkincstár fenti bankszámláján a befizetést a bank jóváírta.
8.
Az 1. pontban meghatározott díj összege mentes a hozzáadottérték-adó alól.
Ha a jogszabályok úgy módosulnak, hogy a Szerződés tárgyát képező tevékenységek adókötelessé válnak, vagy a jogi szabályozás értelmezése akként változik, hogy a Szerződés tárgyát képező tevékenységek hozzáadottértékadó-kötelessé válnak, a díj összege a fizetendő adó összegével megnő.
9.
Az Államkincstár a 7. pontban megjelölt bankszámlaszám esetleges változásairól írásban értesíti Haszonélvezőt.